
Mulatin, organisahin at pakilusin 
ang kababaihan para sa rebolusyon! 


i matatawaran ang halaga 
D» tungkulin ng Partido at 
buong rebolusyonaryong ki- 


lusan na pukawin, organisahin at 
pakilusin ang milyun-milyong ka- 


babaihan mula sa masang 
anakpawis, petiburgesya at iba 
pang demokratikong uri sa 


lipunang Pilipino. 

Higit na lumalakas ang Partido 
sa pamamagitan ng pagpapalaki 
ng bilang ng kababaihang kasapi 
at namumuno sa Partido. Ang 
kanilang papalaking papel sa loob 
ng Partido, hukbong bayan at mga 
rebolusyonaryong organisasyong 
masa ay nagsisilbing inspirasyon 
sa iba pang kababaihan, gayundin 


Mga tampok 
sa isyung ito... 


Mga Pulang mandirig- 
mang kababaihan 


sa kalalakihan sa pangkalahatan. 

Malaking kawalan sa Partido at 
rebolusyong Pilipino kung hindi 
matamang bibigyang-pansin ang 
maramihang paghihikayat ng ma- 
sang kababaihahan sa rebolusyon 
at ang kanilang tuluy-tuloy na 
pag-unlad bilang mga rebolusyo- 
naryo. 

Obhetibong interes ng kababa- 
ihan mula sa mga pinagsasaman- 
talahan at inaaping uri at sektor 
ang pagrerebolusyon. Sa rebolu- 


ng BHB 


PAHINA 6 


Mga sundalo, nabihag 


PAHINA 11 


syonaryong paraan lamang mapu- 
puksa ang mga ugat ng dinaranas 
nilang pagsasamantala at pang- 
aapi. Tanging sa rebolusyonaryong 
pagbabago ng mga panlipunang 
kundisyon mabubunot ang 
magaganit na pang-ekonomya, 
pampulitika, pang-ideolohiya at 
sosyo-kultural na ugat ng 
pangkasarian at makauring pang- 
aapi sa masang kababaihan. 
Ngunit hindi ito mangyayari 
kung hindi kikilos mismo ang 
kababaihan. Isang susing usapin 
sa pagpapalaya sa sambayanan 


“Security wall” ng 
Israel 
PAHINA 13 


ang pagpapalaya sa kababaihan. 

Para matiyak at maging epek- 
tibo ang maramihang pagmumu- 
lat, pag-oorganisa at pagpapaki- 
los ng kababaihan mula sa mga 
demokratikong uri, sinasapol ng 
Partido ang kanilang partikular na 
mga suliraning pampulitika, pang- 
ekonomya at pangkultura, gayun- 
din ang mga usaping pampamilya 
o pantahanan. 

Inaangkupan ang mga ito sa 
pamamagitan ng mapanlikhang 
mga paraan ng propaganda, pag- 
oorganisa at pagpapakilos na 
tunay na tumutugon sa gayong 
mga interes. 

Pinamumunuan at 
isinusulong ng Partido ang isang 
rebolusyonaryong kilusan ng 
kababaihan na nagbibigay 
ng natatanging aten- 
syon sa kanilang mga 
karaingan. Sa pamama- # 
gitan nito, binibig- 
yang-pansin ng Par- 
tido ang paglaban sa 
mga mapagsamanta- 


la at mapang-aping relasyon na 


nagtatali sa kanila sa aba at aping 
katayuan. Sa gayon, lubusang na- 
pakakawalan ang kanilang lakas, 
sigla at inisyatiba para sa 


Taon XXXV Blg. 5 Marso 7, 2004 


Ang Ang Bayan ay inilalabas sa 
wikang Pilipino, Bisaya, Iloko, Hili- 
gaynon, Waray at Ingles. 

Maaari itong i-download mula sa 
Philippine Revolution Web Central na 
matatagpuan sa: 

www.philippinerevolution.org. 

Tumatanggap ang Ang Bayan ng 
mga kontribusyon sa anyo ng mga 
artikulo at balita. Hinihikayat din ang 
mga mambabasa na magpaabot ng 
mga puna at rekomendasyon sa ikau- 
unlad ng ating pahayagan. Maaabot 
kami sa pamamagitan ng email sa: 

angbayan@yahoo.com 


Ang Ang Bayan ay inilalathala dalawang beses bawat buwan 
ng Komite Sentral ng Partido Komunista ng Pilipinas 


pakikibaka. 

Sistematikong inoorganisa ang 
kanilang hanay sa itinatayong 
mga samahan. Sa kanayunan at 
kalunsuran, ang mga samahang ito 
ay nagsisilbing malalim na balon 
ng mga aktibista at Pulang mandi- 
rigma. Nirerekrut sa Partido ang 
pinakaabanteng elemento mula sa 
kanilang hanay. 

Sa pagsusulong ng rebolusyo- 


naryong kilusang kababaihan at sa 
lumalaking ambag nito sa iba't 
ibang larangan ng pakikibaka, 
lumalakas din ang Partido at ang 
rebolusyonaryong kilusan sa 


Nilalaman 

Kalagayan ng kababaihang mangga- 
gawa 


Panayam kay Salud Roja 
Mga Pulang mandirigma 
Ka Elena 

Ka Jiji at Ka Alex 
MAKIBAKA 

Makibaka sa Alitaptap 
Mga taktikal na opensiba 
“Security wall” ng Israel 
Balita 


pangkalahatan. 

Kaalinsabay ng malawakang 
pagpapakilos at pag-oorganisa sa 
masang kababaihan, sinisikap din 
ng Partido na sistematiko at tuluy- 
tuloy na magpaunlad at magpata- 
tag ng mga kadre at aktibista mula 
sa kanilang hanay. 

Susi rito ang pagkakaisa ng 
mga mag-asawang rebolusyonar- 
yo, ng kanilang kinapapaloobang 
yunit at ng rebolusyonaryong 
kilusan sa pangkalahatan sa pa- 
ngangailangang tugunan ang mga 
partikular na problema kaugnay ng 
pagtataguyod ng pamilya na kung 
hindi naisasaayos ay sumasagka sa 
pagkilos ng kababaihang rebolu- 
syonaryo. 

Isang partikular na usapin ang 
pagpapalaki at pag-aalaga ng mga 
anak. Sa mga pagkakataong hindi 
ito maayos na napanghahawakan, 
karaniwang nakasasagka ang mga 
ito sa tuluy-tuloy na pagkilos ng 
mga mag-asawang rebolusyonaryo 
at unang naisasakripisyo ang 
pagkilos o pag-unlad ng babaeng 
asawa. 

Sa gayon, sinisikap ng Partido 
na hakbang-hakbang na paunlarin 
ang sistema ng suporta na naka- 
tuon sa pagpapalaya sa kababai- 
han sa pagkakatali sa mga mga 
usaping pampamilya at pangkabu- 
hayan. 

Sa ilang bahagi ng organisa- 
syon ng Partido, malaki na ang 
pag-unlad sa mga pagsisikap na 
tugunan ang suportang pangkabu- 
hayan, pang-ideolohiya at sikolo- 
hikal para sa mga pamilya ng mga 
kasamang kumikilos nang buong 
panahon para sa rebolusyon. 
Mahalagang ihabol ang pansin at 
pagsisikap ng iba pang bahagi ng 
ating organisasyon. 

Tulad ng anumang rebolusyo- 
naryong pagsisikap, pinakaepekti- 
bong paraan para rito ang 
pagmomobilisa sa lakas at sigasig 
ng organisadong masa. Ang pag- 
aalaga at pagkalinga sa susunod 

na salinlahi ng mga rebolusyo- 
naryo ay marapat na maging 
isang masiglang kilusang masa. 

Higit pa sa pagsisikap na tu- 
gunan ang kanilang mga mate- 
ryal na pangangailangan, maha- 
lagang tuluy-tuloy na paunlarin 
ang kamulatan tungkol sa pag- 
tataguyod ng rebolusyonaryong 
pamilya. Bahagi nito ang pag- 
papaunlad sa rebolusyonaryong 
kamulatan ng mga anak, ng mga 
tumutulong sa pag-aaaruga sa 
kanila at iba pang kapamilya at 
kababaryo. Ang mga bata, sa 
partikular, ay maaaring pagam- 
panin ng iba't ibang mga tung- 
kulin sa rebolusyon upang 
mapaunlad ang kanilang isipan, 
kaalaman at praktika. 

Kailangan ding patuloy na 
itaas ang kamulatan ng mga 
kasama hinggil sa pagpapalaya 
sa kababaihan at pagtatayo ng 
rebolusyonaryong pamilya 
upang mapagtibay pang lalo 
ang pang-ideolohiyang pagka- 
kaisa na isulong ang ganitong 
mga pagsisikap. Kailangan din 
ang kolektibong pag-ako ng 
responsibilidad at pagtulong ng 
kani-kanilang yunit kaugnay ng 
mga usaping ito. 

Higit sa lahat, ang 
pinakamalaking katiyakan na 
matutugunan ang partikular na 
interes ng kababaihan kapwa sa 
loob at labas ng rebolusyon ay 
ang mismong pagpapalakas sa 
rebolusyonaryong kilusan ng 
kababaihan. 


Patuloy nating hikayatin 
ang mas marami pang 
kababaihan na yakapin ang 


rebolusyon at patuloy na itaas 
ang antas ng kanilang rebolu- 
syonaryong pagkilos. Ang 
tagumpay natin sa ganitong la- 
rangan ay magkaugnay na 
tagumpay ng kilusan sa pagpa- 
palaya ng kababaihan at ng 
sambayanan. IAB 

Ang kalagayan 


ng kababaihang manggagawa 


Inilalathala ng AB ang kalagyan ng kababaihang manggagawa bilang 
bahagi ng seryeng tumatalakay sa kalagayan ng kababaihan sa iba-ibang 


sektor. 


bayong naghihirap ang 
[reyn Pilipino at 
matindi itong dinaranas ng 
kababaihang manggagawa. $ 
Biktima sila ng mapansaman- 
tala at mapang-aping sis- 
tema sa lipunan at mga 
patakaran ng reaksyu- 
naryong gubyerno. Ipi- 
nagkakait sa kanila ang 
kanilang mga karapat- 
an. Hindi natutugunan 
ang pinakabatayang 
mga serbisyo para sa 
kanilang kagalingan. 
Higit pa sa kalalaki- 
hang manggagawa, di 
hamak na mas mara- 4 
ming kababaihang mang- 
gagawa ang walang 
trabaho. Kung mayroon 
man, tumatanggap sila 
ng mas mababa pa sa , 
mapang-aliping sa- / 
hod o sa sweldo na y 
natatanggap ng 
mga lalaking ka- 
patid nila sa uri. 
Dagdag pa 
rito, nakaatang sa 
kanilang mga balikat ang nakaba- 
baliw na responsibilidad na pagka- 
syahin ang kinikita ng pamilya at 
itaguyod ang kagalinganan at 
kapakanan nito sa araw-araw. 


Kalakha'y wala sa upisyal 
na estadistika 

Noong nakaraang taon, duma- 
mi nang 1.45 milyon ang mga 
Pilipinong maaari nang magtraba- 
ho (may edad 15 pataas). Ngunit 
ayon pa sa estadistika ng 


gubyerno, 624,000 ( 43%) 
lamang ang nagkaroon ng 
pagkakataong makalahok 
sa produksyon at siyang 
upisyal na ibinilang sa 
pwersa sa paggawa. 
Kalahati sa mga 
maari nang magtraba- 


ho o 739,000 ay kababai- 
han. Ngunit mula sa bilang 

na ito, 94,000 (o 12.7%) 
mw lamang ang aktwal na 
nakalahok sa produksyon 
at upisyal na naibilang sa 
pwersa sa paggawa. Ang 645,000 
(87.3%) ay isinaisantabi bilang 
"reserbang lakas paggawa" at sa 
gayon ay wala sa mga upisyal na 
estadistika. ng empleyo at 
disempleyo. Kalakhan sa bilang na 
ito ay mga maybahay na 
isinaisantabi sa produksyon at 
napagkakaitan ng pagkakataong 
lumahok sa mga panlipunang 
proseso. 


Malawakang disempleyo 
Sa lipunang kulang na kulang 

sa trabaho, higit na kakaunti ang 
ineempleyong babae. Sa kada 10 
manggagawa, apat lamang ang 
babae. Sa bawat 10 babaeng 
nagtatrabaho, apat ay bahag- 
yang panahon lamang dulot 
ng patakaran ng mga kapita- 
lista na magtipid at / 
bawasan ang oras sa 
trabaho ng mga mangga- 
gawa. Sa bawat tatlong 
manggagawang kon- 
traktwal, isa ang babae. 

Gayundin, sa bawat 10 
manggagawang walang 
trabaho, apat ang babae. 
Mula 2000 hanggang 2002, 
parami nang parami ang mga 
manggagawang babae na 
nawawalan ng trabaho. Mara- 
mi sa kanilang pinagtrabahu- 
an ang nagsara dulot ng 
pagtindi ng krisis sa 
ekonomya. 


Isang matingkad na halimba- 


wa ang pagtiklop ng maraming 
negosyong nakatutok sa produk- 
syon ng damit kung saan halos 
kalahati ng pwersa ng paggawa ay 
kababaihan. 

Mula 2002 hanggang 2003, 
umabot sa 409,000 sa kababaihan 
ang nawalan ng trabaho. 
Pinakamarami rito ang mula sa 
sektor ng agrikultura. Malaking 
bilang din sa natanggal ay mga 
saleslady at iba pa mula sa mga 
negosyong nakatuon sa wholesale 
(pakyawan) at retail trade (tulad 
ng supermarket). 

Tanda ng kawalan ng mga 
regular na trabaho, paparami sa 
kababaihan (195,000 sa loob ng 
isang taon) ang nagpapaalila o 
nagtitinda na lang sa maliliit na 
tindahang pag-aari ng iba. 

Ang bulto ng populasyon ng 
kababaihan ay nasa kanayunan. 
Dito, aabot sila sa mahigit 12.4 
milyon o 48% ng kabuuang 
populasyong maaari nang magtra- 
baho. Ngunit halos kalahati ng 


bilang na ito ay hindi rin 
itinuturing na pwersa sa 
paggawa. Sa kababaihang 
may trabaho, ang 36% na 
tumatanggap ng sahod at 
sweldo ay nagtatrabaho 
bilang alila, o tindera 
sa palengke o sa 
maliliit na tindahan 
sa kanayunan. 

Dalawampu't 
walong porsyento 
(28%) naman ang 
ikinategoryang 
"unpaid family 
labor" (di bina- 
bayarang mang- 
gagawang kapami- 
lya) habang 36% ang "own 
account worker" (nagtatraba- 
ho para sa sarili). 

Ang mga kategoryang ito 
ay mga paraan lamang ng 
reaksyunaryong gubyerno 
upang itago ang kawalan 
ng trabaho o sapat na trabaho sa 
kalunsuran at kanayunan. 

Sa harap ng lahat ng ito, 
dumaraming kababaihan ang na- 
ngingibang bansa upang maka- 
paghanapbuhay o kumita nang 
sapat. Daan-daang libo mula sa 
kababaihan ang naghahabol ng 
empleyo sa ibang bansa, karami- 
han bilang mga DH (domestic 
helper o alila) at caregiver. 

Ayon sa pag-aaral ng isang 
organisasyong pangkababaihan, 
sa bawat araw ay mayroong 20 
aplikante ang bawat caregiver 
training center (eskwelahang nag- 
sasanay sa kababaihan para 
maging caregiver) at 95% sa mga 
ito ay kababaihan. 


Napakababang pasahod 

Kung makapagtrabaho man, 
tumatanggap ang manggagawang 
kababaihan ng sahod na mas 
mababa pa tinatanggap ng mga 
lalaki. Sa bawat pisong natatang- 
gap ng manggagawang lalaki, 82 


Karahasan laban 
sa kababaihan 
at mga bata: 

m Sa bawat isang oras 
at 16 minuto, isang babae o 
bata ang nagagahasa. 

m Sa kada apat na oras, 


isang babae o bata ang 
nababastos. 

m Sa kada isang oras at 
24 minuto, isang babae ang 
nabubugbog. 

m Sa kada tatlong oras, 
isang bata ang nabubugbog. 


sentimos lamang ang natatanggap 
ng kauri niyang babae. Walang 
ibinigay na pagtaas sa kanilang 
sahod sa nakaraang mga taon sa 
kabila ng pagsirit ng presyo ng 
mga bilihin at saligang serbisyo. 

Kalakhan sa kanila'y tuma- 
tanggap ng sahod na malayong 
mababa sa minimum na sahod na 
P250 kada araw. Kulang na kulang 
ito upang mabuhay nang disente 
ang anim-kataong pamilya. 


Sa maraming pagkakataon, bi- 
nabawasan na lamang nila ang 
pagkain para makaagapay sa 
pang-araw-araw na buhay. 
Kinakailangan nilang kumayod 
hanggang halos sa bingit ng 
kamatayan upang matugunan ang 
pangangailangan sa pagkain, 
kalusugan, pabahay at edukasyon 
ng pamilya. 

Malaking dagdag na pasanin 
nila ang patuloy na tumataas ang 
singil sa mga public utility services 
(palingkurang-bayan). Nitong 
nakaraang taon lamang, tumaas 
nang 76% ang singil sa kuryente 
habang tumaas naman nang 50- 
65% ang singil sa tubig. Tumaas 
din nang 12-16% ang ang presyo 
ng mga produktong petrolyo, 
kabilang ang presyo ng liquified 
petroleum gas (LPG). AB 

Panayam kay Salud Roja, 
tagapagsalita ng PKP-Central Luzon 


Nakapanayam ng Ang Bayan si Salud Roja, tagapagsalita ng 
Partido Komunista ng Pilipinas-Central Luzon nitong Marso 2 
kaugnay ng iba't ibang usaping kinakaharap ng rehiyon, mga 
isyung pambansa at pangkababaihan. 


inirang ng komiteng rehiyon 
H: Partido sa CL si Kasamang 

Salud noong 2000 bilang 
tagapagsalita ng Partido sa rehiyon. 
Kaagapay niya sa gawaing ito si 
Kasamang Jose Agtalon, tagapagsa- 
lita ng Bagong Hukbong Bayan sa 
rehiyon. 

Sa paghirang kay Kasamang 
Salud, mas aktibong nakapaglilinaw 
ang Partido kaugnay ng maraming 
isyu at pangyayari sa rehiyon na 
may malaking kahalagahan para sa 
Partido, rebolusyonaryong kilusan 
at mamamayan. Lalo ring sumigla 
ang paglalantad sa naghaharing re- 
himen at mga alipures nito sa 
militar at lokal na pulitika at ang 
pagtataguyod at pagtatanggol sa 
rebolusyonaryong kilusan laban sa 
panloloko at panlilinlang ng 
gubyerno at militar. 

Hindi naging usapin ang 
kasarian sa pagtatalaga kay Ka 
Salud bilang tagapagsalita ng 
Partido sa rehiyon. Gayunpaman, 
pinatingkad nito ang kakayahan ng 
Partido na magpaunlad ng kababai- 
hang kadre sa proseso ng 
paggampan nila sa mga gawain. 
Gayundin, nabigyan nito ng higit 
pang tulak ang pagsusulong sa mga 
usaping pangkababaihan, kasabay 
ng mga usaping pambansa at 
panrehiyon. 

Hindi naging mahirap ang 
paggampan ni Ka Salud sa mga 
bagong tungkulin. Mula sa 
petiburgis na saray si Ka Salud at 
maunlad ang kanyang kasanayan 
bilang propagandista. Isa siya sa 
mga kabataang namulat noong 

dekada 1980 na nagpata- 
laga sa kanayunan at 
sumapi sa hukbong bayan 
sa diwa ng Ikalawang 
Dakilang Kilusang Pagwa- 
wasto. 


Pag-oorganisa ng 
Partido sa kababaihan 

Masigla ang pag- 
oorganisa sa hanay ng 
kababaihan sa CL, ayon 
kay Ka Salud. Aniya, 
“Alinsunod sa pangkala- 
hatang prinsipyo at patakaran ng 
Partido, binibigyan ng Partido at ng 
rebolusyonaryong kilusan ng 
partikular na atensyon ang pag- 
oorganisa ng kababaihan, sa 
pangunahin, ng kababaihang 
anakpawis sa balangkas ng demok- 
ratikong rebolusyong bayan.” 

Sa kalunsuran at kanayunan, 
tuluy-tuloy ang pagtatayo ng mga 
grupong pang-organisa, komiteng 
pang-organisa at balangay ng 
Makibaka, ang rebolusyonaryong 
organisasyon ng kababaihang Pilipi- 
no, pagsusulong ng hayag na 
demokratikong kilusang kababaihan 
at pagpapakilos sa kanila sa mga 
isyung pangkababaihan. Kasabay 
ito ng pagpapaloob din sa kanila sa 
mga rebolusyonaryong organisa- 
syong masa ng magsasaka, kabata- 
an at iba pang sektor, pagsusulong 
ng hayag na demokratikong 
kilusang masa sa pangkalahatan at 
mga partikular na sektor at isyu at 
pagmomobilisa sa mamamayan sa 
mga isyung pangkalahatan at 
tungkol sa mga usapin ng iba't 


ibang sektor. 

Higit sa 
hinihikayat ng Partido ang kababai- 
han upang kumilos nang buong 


lahat, aktibong 


panahon sa kanayunan at sa 
armadong pakikibaka. “Katunayan, 
makabuluhan ang bilang ng 
kababaihang sumasapi sa BHB sa 
CL,” aniya. 

Ang pinakaabanteng elemento 
sa BHB at mga organisasyong masa 
ay nirerekluta sa Partido at 
ipinapaloob sa mga organisasyon ng 
Partido sa loob ng naturang mga 
organisasyon. 

Sa darating na Marso 8, 
ipagdiriwang ng rebolusyonaryong 
kilusan sa CL ang internasyunal na 
araw ng kababaihang anakpawis, 
kasabay ng pagdiriwang din nito sa 
buong bansa at sa buong daigdig. 
“Mahalaga ang araw na ito sa lahat 
ng kababaihan na umiigpaw at 
patuloy na nakikibaka sa de-kahong 
tradisyunal at pyudal na papel nila 
bilang tagasunod lamang sa 
kalalakihan at di aktibo sa buhay 
pulitika at panlipunan,” wika ni Ka 


Salud. 

“Pinakamataas na antas ng pakikibaka para 
labanan at pawiin ang pang-aaping pambansa, 
makauri at pangkasarian ang sinusuong ng 
kababaihan sa hukbong bayan. Binabalikat nila 
ang mga pakikibaka kasabay ng rebolusyonar- 
yong kalalakihan.” Binigyang-pugay ni Ka Salud 
ang mga babaeng rebolusyonaryong martir tulad 
ni Rowena Bayani na pinaslang ng militar sa 
prubinsya ng Aurora noong nakaraang taon. 


Pakikipagtuos sa AFP 
sa larangan ng propaganda 

Isa sa madalas harapin ni Salud Roja bilang 
tagapagsalita ang mga paninira ng Northern 
Luzon Command (Nolcom) ng Armed Forces of 
the Philippines laban sa BHB sa CL. Ayon kay Ka 
Salud, “Galit na galit ang Nolcom sa BHB dito 
dahil sa nakaraang ilang taon, nagtamo ang mga 
pwersa nito ng maraming kaswalti sa mga 
kontra-atake ng BHB.” 

Sa Zambales, halimbawa, umabot sa 67 ang 
kaswalti ng kaaway sa pakikipagsagupaan nito sa 
BHB noong 2003. Karamihan sa mga sagupaan 
na ito ay mga depensiba kung saan nabaligtad 
ng BHB ang sitwasyon, bumaling sa kontra-atake 
sa malaking kapinsalaan ng kaaway at 
pagkatapos ay ligtas na nakaatras. 

Upang pagtakpan ang mga kahinaan nito, 
naging kalakaran ng Nolcom na maglubid ng 
kasinungalingan kaugnay ng kanilang mga 
kaswalti. Madalas na idinedeklara nilang kaswalti 
umano ng BHB ang mga nadamay na sibilyan at 
maging ang mga napatay na sundalo ng AFP. 

Nitong unang linggo lamang ng Pebrero, 
muling pinabulaanan ni Ka Salud ang mga 
kasinungalingan ng Nolcom. Sa isang labanan sa 
Barangay Salu, Porac, Pampanga, 
pinasinungalingan ni Ka Salud ang deklarasyon 
ng 69th IB na isa umanong Pulang mandirigma 
ang katutubong napatay nila nang kubkubin nila 
ang isang yunit ng BHB sa lugar. 

“Ang totoo, matagumpay na nalabanan ng 
yunit ng BHB ang atake ng militar kahit pa sa 
simula'y nasa disbentahe ang mga kasama dahil 
tukoy ng kaaway ang kanilang kinaroroonan at 
pinakatan na rin ang mga ruta ng pag-atras,” 
wika ni Ka Salud. Tumagal nang apat na oras ang 
labanan kung saan tatlong beses na nakasagupa 
at pininsalaan ng umaatras na yunit ng BHB ang 
mga pwersa ng AFP. Ayon sa mga ulat na nakalap 
nina Ka Salud, aabot sa 21 ang napatay habang 
15 ang sugatan sa hanay ng AFP. AB 

Paramihin ang Pulang 
mandirigmang 
kababaihan 


ng malawakang paglahok ng Wy 
JA eaten sa armadong rebo- PU 

lusyon ay isa sa mga malaking 
tagumpay ng Partido Komunista sa 
kilusan para sa pagpapalaya ng kababaihan sa Pilipinas. 
Mula sa pagkakatali ng mga babae sa gawaing pambahay 
at pagkabilanggo nila sa mga pyudal at burges na 
kaisipang nagmamaliit sa kanila, ang kababaihan ay 
binibigyan ng puwang at pagkakataon na lumahok sa 
pakikibaka para sa pagpapalaya ng sambayanan at para 
sa sariling pagpapalaya. 

Napakahalaga ng paglahok ng kababaihan sa 
armadong rebolusyon. Kaya't mariing ipinananawagan ng 
Partido na paramihin ang bilang ng kababaihang 
mandirigma at tiyaking nahihikayat at nabibigyan sila ng 
pagkakataon na gumampan ng papabigat at papataas na 
mga responsibilidad sa hukbong bayan bilang mga 
mandirigma at upisyal. Isa ito sa mga importanteng 
panawagan para sa pagpapalakas ng Bagong Hukbong 
Bayan at pagpapaigting ng digmang bayan. 

Ang maramihang paglahok ng mga babae sa armadong 
pakikibaka at paggampan nila ng mahahalagang 
tungkulin sa BHB ay nagpapakita na ang BHB ay isang 
tunay na hukbo ng bayan. Sa pamamagitan ng mga 
mandirigmang babae, mas epektibong napupukaw at 
nahihikayat ng BHB ang pagkilos ng kababaihan. Ang 
mga Pulang mandirigmang babae ay nagsisilbing huwaran 
at inspirasyon para sa masang kababaihan, at maging sa 
masang kalalakihan. 

Kinikilala ng Partido at ng BHB ang pantay na 
karapatan ng mga babae at lalaki sa anumang larangan 
ng pagkilos at pakikibaka. Sa loob ng hukbong bayan, 
pinaiiral ang mahigpit na pagtutulungan ng mga 
mandirigmang babae at lalaki. Kaalinsabay nito, 
kinikilala ng BHB ang mga partikular na pangangailangan 
ng mga kababaihan at gumagawa ito ng mga 
kinakailangang hakbangin upang hikayatin ang tuluy- 
tuloy nilang paglahok at pag-unlad sa larangan ng 
armadong rebolusyon. 

Bilang pagkilala sa natatanging ambag ng 
kababaihang mandirigma sa armadong pakikibaka, 
inilalathala ng Ang Bayan ang mga kwento at karanasan 
nina Ka Elena, Ka Jiji at Ka Alex--mga babaeng 
mandirigma ng hukbong bayan. 

Ka Elena, kumander 


K ng kapwa niyang mga 
aping Isneg, namulat sa 
karalitaan si Ka Elena. Iniluwal siya 
sa mga anino ng Marag Valley. Sa 
murang edad, ginamay ng kanyang 
mga paa ang pagbagtas ng mga 
landas sa pusod ng kagubatan. Ang 
kanyang mga palad ay pinagaspang 
ng paglilinis at pagpapayaman sa 
kabundukan. Pinatatag ang ka- 
nyang katawan ng pagpasan ng 
saku-sakong mga saging at 
kamoteng kahoy. 

Madaling naunawaan at 
niyakap ni Ka Elena ang layunin ng 
rebolusyonaryong kilusan noong 
mga unang pagkakataong pinak- 
inggan niya ang mga pagpapaliw- 
anag ng mga mandirigma ng 
Bagong Hukbong Bayan (BHB) 
noong 1982. Sumapi siya sa 
organisasyon ng kabataan sa 
kanilang lugar. Makaraan ang ilan 
pang taon, boluntaryo siyang 
sumapi sa BHB kung saan hindi 
lamang siya nakilala bilang 
mahusay na mandirigma, umunlad 
pa siya bilang mahusay na 
kumander. 

Bilang Pulang mandirigma, ki- 
natangian si Ka Elena ng linaw ng 
isip, tapang, liksi at lakas ng 
katawan at kaalaman sa taktika sa 
gitna ng mga labanan. Bilang 
kumander, napamumunuan ni Ka 
Elena ang mahusay na pagmamani- 
obra ng mga Pulang mandirigma 
upang ipagtagumpay ang mga 
taktikal na opensiba ng yunit nila, 
iligtas ang yunit kahit sa 
pinakagipit na mga sitwasyon at 
makapagsagawa ng mga kontra- 
opensiba. 

Isa si Ka Elena sa magigiting na 
mandirigma na sumuong sa 
pinakamalulupit na operasyon ng 
kaaway noong dekada 1980 sa 
Cagayan Valley. Kabilang siya sa 
piling mga mandirigmang naging 
bahagi ng isang espesyal na yunit 

ng BHB sa Apayao noong 
kalagitnaan ng dekada 1980. 
Hinarap ng yunit na ito ang 


maraming laban habang binabagtas 
ang kabundukan mula Apayao 
tungong Isabela. Tulad ng kanyang 
mga kasama sa yunit, hindi 
pinanghinaan ng loob SN 
si Ka Elena sa kabila NA 
ng dinanas na mga $a "S9 


isang buwan 


nilang pag- < A EA 
tawid sa ka- f7” TOY 
ia : NY 
nang walang sapat 4 
na suplay ng pagkain 
at tubig. 

Dinanas nila ang 
maraming pinsalang 
dulot ng maling pata- 
karan ng adelantadong 
regularisasyon at ang 
ibinunga nitong mala- 
laki at matitinding ope- 
rasyon ng kaaway noong 
dekada 1980. Sa harap nito, 
nanatiling matibay ang rebolu- 
syonaryong paninindigan ni Ka 
Elena. Higit pa rito, isa siya sa 
agad na yumakap sa Ikalawang 
Dakilang Kilusang Pagwawasto at 
nagpatupad ng mga pagwawasto 
nang ilunsad ito noong dekada 
1990. 

Sa rumaragasang agos ng 
armadong pakikibaka, nakilala at 
minahal ni Ka Elena si Ka Paeng, isa 
ring mahusay na kumander ng BHB. 
Sa pusod ng mga kabundukan ng 
Cagayan Valley, pinagtibay sa kasal 
noong 1986 ang kanilang pagma- 
mahalang iniluwal ng digmang 
bayan. Ang dalawa nilang anak ay 
lumaki sa piling ng masa at 
kinalinga ng pagmamahal ng kani- 
lang mga magulang. 

Iginagalang at hinahangaan 
bilang isang babaeng mandirigma si 

Ka Elena. Sa mga labanan, 
pumapaibabaw ang kanyang 
matining na boses upang basagin 

. ang anumang pangamba 
à ng mga kasama at idirihe 
ang mga maniobra ng 
yunit. Kapag naririnig ang 
| kanyang boses, karaniw- 
| ang kinukutya ito ng 
kaaway: "Babae lang," 
anila. Subalit di malao'y 
”. ang pagmamaliit nilang 
ito'y pinapalitan ng takot sa 
ipinapakitang husay at tapang 
ni Ka Elena bilang isang 
kumander. 

Dumaan si Ka Elena sa 
maraming pagsasanay. Ka- 
bilang dito ang noo'y 
Abanteng Kursong Pang- 
militar. Nagsanay din 
k siya sa mga maniobrang 
\ kumando, isnayping at 
taekwondo. 

"Sa lahat ng 
pagkakataon, nais 
kong ipakita na 
kaya rin naming 
\mga babae na 


gampanan ang 
mga gawain sa 
Hukbo," ani Ka Elena. "Sa 


partikular, nais kong ipamukha sa 
kaaway na kaya naming mga rebolu- 
syonaryong babae na labanan sila." 

Talagang hindi aatras si Ka 
Elena, maging sa tagisan ng lakas. 
Minsan, habang bitbit niya ang 
kanyang baril sa isang kamay, 
binitbit din niya sa kabilang kamay 
ang isang mabigat na radio 
transceiver na nasamsam nila sa 
isang maigting na labanan. Noong 
walong buwang buntis sa bunsong 
anak, mag-isa niyang iniahon sa 
mataas na bundok ang limampung 
pirasong delata at iba't ibang 
kagamitan. 

Ang kanyang pagiging babae ay 
importanteng bahagi ng pagharap 

ng hukbo sa masa. Bagamat 
madalas pa rin siyang sinasalubong 
ng pag-aalangan ng iba ("kababae 
mong tao..." paalala nila), madali 
rin itong napapawi oras na 
maipakita ng mga kasama sa masa 
ang respeto, pantay na karapatan at 
partikular na 5 pagturing sa 
kababaihang gerilya. 


Ka Jiji at Ka Alex: kabataang kaba 


ina Ka Alex at Ka Jiji ay 

kabilang sa mga Pulang mandi- 
rigmang babae sa pinalaking 
platun ng Bagong Hukbong Bayan 
(BHB) sa katimugang larangan ng 
Cagayan Valley. Si Ka Alex, 23 
anyos, ang giyang pampulitika ng 
kanyang iskwad at si Ka Jiji, 19 
anyos, ang giyang pampulitika ng 
kanyang tim. Ang mga Pulang 
mandirigmang babae sa larangang 
ito ay bumubuo sa 25% ng 
hukbong bayan. 

"Ang kababaihan ay binibigyan 
ng pinakamataas na respeto sa 
kilusan at lubos na kinikilala ang 
kanilang mga karapatan," ani Ka 
Jiji. "At ito'y tunay na respeto, di 
tulad sa burgis na lipunan na ang 
tinatawag na 'paggalang' ay 
nakabatay sa kanilang diumano'y 
mga kahinaan." 

Buong karangalang sinabi ni Ka 
Alex na "Dito ko lang lubos na 
naramdaman na ako'y pinahahala- 
gahan bilang babae!" Idiniin niya 
na ang tinutukoy niya ay ang 
kabuuang pagkatao ng isang 
babae, "di lamang  pangkama, 
pangkusina o pambahay." Sinabi 
rin niya na walang diskriminasyon 
sa kilusan, kahit sa tradisyunal na 
"machong" mundo ng gawaing 
militar: "Kung meron kang 
potensyal o kakayahan, palagi 
itong kinikilala ng kilusan." 
Pumangatlo si Ka Alex sa 25 
Pulang mandirigma sa kanyang 
bats na kumuha ng Batayang 

Ang kaalaman at husay sa 
gawaing militar ni Ka Elena ay 
palagiang binibigyang-pansin at 
pinahahalagahan ng mga kasama. 
Matapos ang ilang taong panunung- 
kulan sa espesyal na yunit ng BHB, 
itinalaga si Ka Elena sa iba't ibang 
mga gawain. Saan man siya italaga, 
lubos na pinakikinabangan ang 


Kursong Pulitiko-Militar (BKPM). 
Subalit hindi ito nangangahu- 
lugan na hindi taglay ng 
rebolusyonaryong kilusan ang mga 
bakas ng atrasadong lipunang 
inusbungan nito. Tahasang sinabi 
kapwa nina Ka Jiji at Ka Alex na 
nananatili ang mga bakas ng 
pyudal at burgis na pananaw at 
gawi laluna sa mga baguhang 
kasama. "Hindi ito maiiwasan," ani 
Ka Alex, "pero ang kaibhan, sa 
kilusan ay walang pasubaling 
sinisikap ng lahat na baguhin ang 
gayong klase ng pag-iisip at gawi." 
Idinagdag ni Ka Jiji na ang 
mahalaga ay "nagsisimula tayong 
lahat sa konsepto na wala tayong 
ginagawang diskriminasyon batay 
sa kasarian at ang lahat ay pare- 


parehong may mahahalagang 
potensyal." 
Ayon kay Ka Alex, ang 


pinakamahusay na paraan para 
maipamalas ng kababaihan ang 


baihan 


TA 
hoa GA 


af Ta 


kanyang karanasan at kaalamang 
militar at mga natutunan na rin 
niya sa iba't iba pang gawain. Sa 
pagtulong niya ngayon sa pagsasa- 
nay ng mga bagong mandirigma, 
ang kanyang makulay na karanasan 
ay nagsisilbing inspirasyon sa ba- 
gong henerasyon ng mga Pulang 
mandirigma, laluna sa kababaihan. m 


g mandirigm 


REF? |] 
ING 


Aba 

kanilang potensyal sa kapwa 
kasama at maging sa kanilang 
sarili, ay sa pamamagitan ng 
walang puknat na pagpupunyagi. 
Iginiit niya na "Kaya ng 
kababaihan na magsagawa ng 
trabahong pisikal, magpagana ng 
generator, magtayo ng kubo... 
lahat! Tulad ng kalalakihan, kaya 
naming magpakahusay dito at sa 
lahat ng aspeto ng ating 
rebolusyonaryong gawain." 


Bentahe ng kababaihan. Kung 
tutuusin, may ilang bagay na mas 
mahusay pa ngang nagagawa ng 
mga babaeng Pulang mandirigma. 
Isa sa mga pangunahin dito'y ang 
pagmumulat sa masa sa pagbaka sa 
mga pyudal at burgis na aktitud 
hinggil sa kababaihan. 

Ang ipinakikitang lakas, 
komitment at paglilingkod sa 
sambayanan ng mga babaeng 
rebolusyonaryo ay epektibong 

bumabasag sa atrasadong pag- 
iisip sa lipunan na dapat uminog 
lang ang mundo ng kababaihan sa 
mabababaw na bagay tulad ng 
kagandahan, pagiging kimi at 
pagsisilbi sa lalaki. 

Ayon kay Ka Jiji, "nababago 
ang pyudal na pananaw tungkol 
sa kababaihan kapag nakikita nila 
kaming nagdadala ng mabibigat 
na pak, ammo belt at baril, 
naglalakad rin nang malayo at 
lumalaban din." Sa bahagi niya, 
binanggit ni Ka Alex ang madalas 
na komentaryo ng mga babaeng 
magsasakang saksi sa katotoha- 
nang kasinghusay din ng lalaking 
mandirigma ang mga babaeng 
gerilya--natatanto nilang mayro- 
on din pala silang sariling 
potensyal. Nabubuhayan din ng 
loob dahil dito ang mga kasamang 
lalaki. 

Tinukoy ni Ka Jiji na mas 
mahusay ang kababaihan sa 
paghihikayat sa ibang kababai- 
han sa baryo na sumapi sa 
rebolusyon, sa mga lokal na 
organisasyong masa man o bilang 
mga buong-panahong Pulang 
mandirigma. 

Dahil na rin sa karaniwang 
pananaw na mas mahina sila at di 
mapanghamon tulad ng mga 
lalaki, mas maluwag sa loob ng 
masa ang humarap sa mga 
babaeng gerilya kumpara sa mga 
lalaking kasama. "Kaya naman," 
ani Ka Alex, "karaniwang kami 
ang unang kumakatok sa mga 
bahay ng masa laluna sa 
kalaliman ng gabi, o doon sa mga 
di pa namin gaanong kilala." 

Idinagdag ni Ka Jiji na tila 
mas nadadalian ang masa, kabi- 
lang ang kalalakihan, na lapitan 
at kausapin sila: "Napapansin ko 
na mas komportable sila sa mga 
babae at mas bukas na 
magbahagi ng kanilang mga 
problema sa amin. Sa amin nila 
ibinubuhos ang kanilang mga 
hinaing." Ab 


ANG BAYAN Marso 7, 2004 


Ang Makabayang Kilusan 
ng Bagong Kababaihan 


a darating na Marso 18, 
gugunitain ang ika-32 anib- 


ersaryo ng kongreso ng 
pagkakatatag ng Makabayang 
Kilusan ng Bagong Kababaihan 
(MAKIBAKA). Napapanahon ang 
gayong pagdiriwang lalupa't sa 
panahong ito bumubwelo at 
lumalakas ang kilusan ng rebolu- 
syonaryong kababaihan sa iba't 
ibang bahagi ng bansa. 

Ang pagkakatatag ng MAKIBA- 
KA ay pagkilala sa napakalaking 
papel ng kababaihan sa pangkala- 
hatang pasusulong ng rebolusyon. 
Kinilala nito na katulad ng kalala- 
kihan sa malapyudal at malakolo- 
nyal na lipunan, dumaranas ang 
kababaihan ng matinding pagsasa- 
mantala at pang-aapi. Tulad ng 
kalalakihan ng mga uring api, ang 
kababaihan ay walang boses sa 
pagpapasya sa lipunan. Higit pa 
rito, wala silang boses o kung 
meron man ay napakahina, sa 
trabaho, sa tahanan at sa iba't 
ibang larangan ng lipunan. 

Itinatatag ang B8MAKIBAKA 
upang tugunan ang partikular na 
interes ng kababaihan. Kinikilala 
nito na hangga't hindi binibigyang 


pansin ang mga mapagsamantala 
at mapang-aping relasyon na 
nagtatali sa kababaihan sa aba at 
aping katayuan, hindi rin lubusang 
mapapakawalan ang kanilang 
lakas, sigla at inisyatiba para sa 
pakikibaka. 

Sa simula'y pangunahing nag- 
organisa ang MAKIBAKA sa hanay 
ng kababaihang estudyante. Nag- 
organisa rin ito ng kababaihan sa 
mga maralitang komunidad at sa 
mga pagawaan. Binuo rin noon ang 
KALAYAAN, isang alyansa para sa 
kampanya laban sa pagtataas ng 
presyo ng mga bilihin na 
nagpasikad sa unang rali ng 
kababaihan noong 1971. 

Nang ideklara ang batas militar 
noong 1972, pumunta sa 
kanayunan ang mga kasapi ng 
MAKIBAKA upang lumahok sa 
armadong pakikibaka. Ang iba 
naman sa kanila ay kumilos nang 
lihim sa kalunsuran. Inilunsad 
noon ang lihim na pag-oorganisa 
sa mga pagawaan. Bagamat mara- 
ming tagumpay ang inani ng 
rebolusyonaryong kilusan ng 
kababaihan sa umpisa, dumanas 
din ang MAKIBAKA ng mga pag- 

atras sa panahon ng mga 
paglihis sa linya. Subalit 
nanindigan ang MAKIBAKA para 
sa Ikalawang Dakilang Kilusang 
Pagwawasto at nagpunyagi para 
sa ibayo pang pagsusulong ng 
pambansa-demokratikong rebo- 
lusyon. 

Sa kasalukuyan, panguna- 
hing pokus ang pagtatayo ng 
mga balangay ng MAKIBAKA sa 
hanay ng kababaihang anakpa- 
wis sa kanayunan at kalunsuran. 
Sa pamamagitan ng pagbubuo 
ng mga balangay ng MAKIBAKA 
at pagpapagana sa mga progra- 
ma ng mga ito, naisusulong ang 
mga karapatan at kagalingan ng 
kababaihan. 

Ilan lamang sa mga ito ang 
pagpapaunlad sa katayuang 
pangkabuhayan, pantay na res- 
ponsibilidad sa pagpapalaki sa 
mga anak, pagtitiyak ng demok- 
rasya sa loob ng relasyon at ng 
pamilya, pagtatayo ng serbi- 
syong pangkalusugan, pangang- 
alaga sa mga karapatan sa 
reproduksyon, pagsusulong sa 
mga karapatan at kapakanan ng 
mga bata at iba pa. Lumalahok 
at sumusuporta sila sa armadong 
pakikibaka bilang pangunahing 
porma ng pakikibaka laban sa 
sistemang BB malakolonyal at 
malapyudal na nagpapanatili sa 
pyudal-patriyarkal na kaayusan 
laban sa kababaihan. 

Sa kanayunan, sa tulong ng 
Bagong Hukbong Bayan, daan- 
daang kababaihan ang nakapa- 
loob sa mga organisasyong masa 
sa buong bansa. Tuluy-tuloy na 
dumarami ang naitatayong bala- 
ngay ng MAKIKABA sa mga 
baryo. Sa kalunsuran, naaabot at 
naoorganisa. ang malaking 
bilang ng kababaihang mangga- 
gawa, mala-manggagawa, mara- 
litang-lunsod, kabataan-estud- 
yante, propesyunal at iba pang 
maralita, api at pinagsasaman- 
talahan. TAB] 

Pagtatayo ng balangay 
ng MAKIBAKA sa Kamaynilaan 


Hulyo noong nakaraang taon nang malathala sa AB ang 

pagbubuo ng balangay ng Makabayang Kilusan ng Bagong 

Kababaihan (MAKIBAKA) sa isang baryo sa Bikol. Isa 
lamang iyon sa marami nang nabubuong balangay nito sa kanayunan sa 
iba't ibang bahagi ng bansa. Ngayon, halaw sa isang artikulong lumabas 
sa pahayagang Malayang Pilipina ng MAKIBAKA, naririto naman ang 
tungkol sa pagkakabuo ng isang balangay nito sa Kamaynilaan. 


H” 15, 2003 nang mabuo ang 
isang balangay ng MAKIBAKA 
sa Barangay Alitaptap. Labinlimang 
kasapi ng MAKIBAKA ang nagtipun- 
tipon para rito. Ayon kay Kasamang 
Malaya Libertad, tagapagsalita ng 
MAKIBAKA, makasaysayan ang pag- 
bubuo ng balangay na ito dahil ito 
ang kauna-unahang balangay na 
pormal na nabuo sa Kamaynilaan 
matapos ang Ikalawang Dakilang 
Kilusang Pagwawasto. 

Katulad ng iba pang maralitang 
komunidad sa Kamaynilaan, karami- 
han sa mga nakatira sa Barangay 
Alitaptap ay lumikas mula sa 
prubinsya dahil sa militarisasyon at 
kahirapan. 

Kababaihan ang unang naorga- 
nisa sa barangay na ito. Gumampan 
sila ng gawaing bahagi ng komiteng 
tulong-ugnay sa loob ng dalawang 
taon. Mayo 2003 nang buuin ang 
grupong pang-organisa (GP) ng 
kababaihan sa Barangay Alitaptap. 
Di nagtagal, pinagpasyahan na ang 


Malayang Pilipina, muling inilala- 
bas: Muling inilalabas ang Malayang 
Pilipina, upisyal na pahayagan ng 
MAKIBAKA. Layunin sa muling 
paglalabas nito ang pagtulong sa 
lubos pang pagpapaunlad ng pampu- 


pagbubuo ng balangay ng 
MAKIBAKA. Bilang paghahanda, 
naglunsad sila ng mga pag-aaral 
kabilang ang Kalagayan ng 
Rebolusyonaryong Kilusan. Tinala- 
kay din ang oryentasyon ng 
MAKIBAKA. 

Malaking ambag ng balangay ng 
kababaihan sa Barangay Alitaptap 
sa lahatang-panig na pagsusulong 
ng rebolusyon ang pag-oorganisa ng 
mga kasapi nito sa kani-kanilang 
pamilya at iba pa sa komunidad. 
Naging susi sa pagbubuo ng iba 
pang organisasyong masa ang 
kababaihan. Mula sa kanilang mga 
pagsisikap, nakatakda nang buuin 
sa Barangay Alitaptap ang balangay 
ng KASAMA (organisasyon ng mga 
manggagawa at mala-manggagawa 
sa mga maralitang komunidad sa 
lunsod). 

Nakatakda ring buuin ang ilan 
pang balangay ng MAKIBAKA sa iba 
pang komunidad sa Kamaynilaan sa 
susunod na mga buwan. IAB 


MALAYANG 


@PILIPINA 


OPISYAL NA PAHAYAGAN NG MAKIBAKA 


litikang kamulatan ng mga kasapi ng MAKIBAKA, gayundin ang pag-abot 
sa mas malawak pang bilang ng kababaihan para mahimok sa kilusan para 
sa pagpapalaya ng kababaihan at sa pagsusulong ng pambansa- 


demokratikong rebolusyon. 


Nakatakda itong lumabas nang apat na beses bawat taon. Nagsimula 
itong muling lumabas noong Agosto 2003 at kasalukuyang nasa ikatlong 


isyu na ito. 

MATATAGUMPAY NA OPENSIBA NG BHB Mr 


Mga sundalo, nabihag ng BHB 


sang tenyente ng Philippine 

Army at isa pang sundalo ang 
hawak ngayon ng Bagong 
Hukbong Bayan (BHB) sa Bicol. 
Nabihag sila nang tambangan ng 
mga Pulang mandirigma ang 
kanilang yunit sa Barangay Banga, 
Tinambac, Camarines Sur noong 
Marso 2. 

Ang mga nabihag ay sina 1Lt. 
Ronaldo Sedelino, commanding 
officer ng 42nd IB, at Pfc. Ronel 
Lemifo. Nasa pangangalaga sila 
ngayon ng Romulo Jallores Com- 
mand (RJC) ng BHB-Bicol 
negotiating peace panel ng i 
National Democratic 
Front of the Philip- 
pines (NDFP) ang N 
pakikipag-usap sa N 
gubyerno ng Pilipinas l 
kaugnay ng pagpapalaya 
sa mga bihag ng digma. . 
Habang nasa pangangala- , 
ga sila ng BHB, tinitiyak 1 
ng BHB ang kaligtasan 
at maayos na trato sa ##[ 


Za 


Ipinapaubaya ng RIC sa KFA 


mga bihag alinsunod sa nauukol 
na mga patakaran ng BHB at rebo- 
lusyonaryong kilusan, Compre- 
hensive Agreement on Respect for 
Human Rights and International 
Humanitarian Law (CARHRIHL) at 
mga internasyunal na alituntuning 
pandigma. 

Katulad ng dati, isang 
kinakailangang kundisyon para sa 
pagpapalaya ng mga bihag ang 
kagyat na pagtigil ng mga 
operasyong militar ng mga 4 


pwersa ng gubyerno sa saklaw ng 
kinaroroonan ng mga bihag. 
Kaugnay nito, iginigiit ng RJC na 
ipatigil ng rehimeng Arroyo ang 
lahat ng kanilang operasyong 
militar sa buong Camarines Sur at 
mga paligid. 

Tatlong sundalo, kabilang ang 
isang korporal, ang namatay sa 
naturang ambus at nasamsam sa 
kanila ang dalawang M203 at 
isang M14. Walang 
, kaswalti sa panig ng 
BHB. 

Samantala, 
øA hag din ng mga kasapi 

ng Bonifacio Pasakan 
Command-Larangang 
Gerilya 2 ng Negros si 
#4 Eduardo Raya, isang 
| elemento ng CAFGU, sa 
nang salakayin ng mga 
Pulang mandirigma ang 
hedkwarters ng 44th 
CAFGU Coy ng 61st 
IB sa Barangay Maha- 
lang, Himamaylan City 
noong Pebrero 15. AB] 


nabi- 


Iba pang taktikal na opensiba, inilunsad mula Pebrero hanggang Marso 


ISANG M60 machine gun at sari- 
saring kalibreng baril ang nasam- 
sam ng isang platun ng BHB nang 
salakayin nito ang detatsment ng 
77th IB sa Balbalan, Kalinga noong 
tanghali ng Pebrero 28. Dalawang 
sundalo rin ang nasugatan sa mis- 
mong reyd at isang sarhento ng 
21st IB ang namatay kinabukasan 
nang tambangan ng BHB ang mga 
pwersa ng kaaway na naglulunsad 
ng pursuit operation laban sa kani- 
la. 

Bukod rito, apat pang pwersa 
ng kaaway ang napatay at pito ang 
sugatan sa iba pang mga taktikal 

na opensibang inilunsad ng BHB 
mula huling linggo ng Pebrero 
hanggang unang linggo ng Marso 
sa iba't ibang dako ng Pilipinas. 

Sa South Cotabato, isang Sgt. 
Oldarico Camarista. ang napatay 
habang nasugatan ang anim na 
CAFGU nang ambusin ng BHB ang 
nagpapatrulyang mga tropa ng 
27th IB sa Sityo Bung-it, Barangay 
Palo 19 sa hangganan ng 
Tampacan at Koronadal City noong 
gabi ng Marso 4. 

Samantala, dalawang elemento 
ng paramilitar na Revolutionary 
Proletarian Army (RPA) na lulan ng 


motorsiklo ang tinambangan at 
napatay ng BHB sa Sityo Estaka, 
Barangay Humay-Humay, Guihul- 
ngan, Negros Oriental noong Marso 
3. 

Bago ito, isang elemento ng 
5th Scout Rangers ang nasugatan 
sa pakikipag-engkwentro sa BHB 
noong Pebrero 23 sa Barangay 
Kabitan, Mandaon, Masbate. 

Sa Barangay Pinawpawan, 
Igbaras, Iloilo, tinambangan ng 
BHB noong Pebrero 21 ang mga 
tropa ng 12th IB Cadre Coy, kung 
saan napatay ang isang elemento 
ng CAFGU. AB 

PU MATATAGUMPAY NA OPENSIBA NG BHB 


Congressman ng Isabela, 
sinita ng BHB 


inita at dinisarmahan ng 
Benito Tesorio Front (BTF) 
ng Bagong Hukbong Bayan- 
Cagayan Valley ang komboy 
pangkampanya nina Con- 
gressman Giorgidi “Gigi” Agga- 
bao at iba pang pulitiko sa 
Barangay Nilumiso, Echague, 
Isabela bandang 12:30 ng 
hapon noong Pebrero 23. 
Kinumpiska ng BHB ang 12 
armas ng mga pulitiko. 
Nangangampanya nang 
walang permiso mula sa 
kinauukulang kumand ng BHB 
sina Aggabao ng ika-4 na 
distrito ng Isabela, Mayor 
Virgilio Padilla ng San Agustin, 
Mayor Leoncio Kiat ng Echague 
at mga kandidato para sa 
pagka-konsehal sa munisipyo. 
Galing sila sa isang pulong 
masa na ipinatawag ng mga 
pulitiko sa barangay center. 
Isang malaking yunit ng 
BHB ang nagtayo ng roadblock 
at pumigil sa kanilang komboy, 
malapit sa sentro ng Barangay 
Nilumiso. Bago ito, napag- 
alaman na ng BTF ang plano 
nina Aggabao na pumasok at 
mangampanya. Pinagsabihan 

na ang mga ito na kailangan 
muna nilang kumonsulta sa 
kumand ng BHB sa lugar. Di ito 
pinansin ng mga pulitiko at 
nagsama pa sila ng mga goons 
na may dalang malalakas na 
armas. 

Nakumpiska ang apat na 
M16, dalawang karbin, apat na 
.45, isang 9 mm, isang mini- 
Uzi machine pistol, isang .22 
at sarisaring mga bala, 
magasin at ammo belt. 

Ibinalik ang isang .45 
pistola nang pinayagang 
umalis ang komboy. Nagpakila- 
lang pulis ang may-ari nito at 
nagmakaawang ibalik sa kanya 
ang pistola dahil kung hindi ay 
mapipilitan siyang bayaran ito 
mula sa kanyang sweldo. 
Hinawakan ngunit ibinalik din 
ng BHB ang mga cellphone ng 
grupo. 

Nagsagawa ang BHB ang 
magkakahiwalay na konsultas- 
yon at paliwanagan sa mga 
pulitiko habang nagkaroon din 
ng bukod na pakikipagtalaka- 
yan sa mahigit 30 istap at 
badigard na kasama sa 
komboy. 

Taliwas sa mga iniulat sa 
burgis na midya, malinaw na 
dumayo sina Aggabao sa lugar 
upang mangampanya at hindi 
para sa isang “medical 
mission.” Ligtas na pinaya- 
gang umalis ang komboy ng 
mga pulitiko at walang 
naganap na negosasyon 
para sa Permit To Campaign. 
Higit sa lahat, mahusay 
< silang trinato ng 

Nwa Mga Pulang man- 
dirigma. AB] 


Ambus kay 
Congresswoman 
Sato, isang 
mariing babala 


pè" sa sadyang pagbastos 
sa abiso ng Bagong Huk- 


bong Bayan (BHB) na huwag 
magpapasok ng mga armadong 
badigard sa rebolusyonaryong 
teritoryo, isang kandidato sa 
pagka-kongresista ang kinum- 
pronta ng BHB nitong Marso 3. 

Si Congresswoman Josephi- 
ne Sato, isa pang pulitiko at 
tatlong armadong pwersa mula 
sa PNP-Occidental Mindoro ay 
inambus ng BHB habang 
papasok ang kanilang 
sasakyan sa Barangay Alacaak, 
Sta. Cruz. 

Sa isang pahayag, sinabi ni 
Ka Higom Magarang, 
tagapagsalita ng Lucio de 
Guzman Command ng Mindoro, 
na pinaabutan na noon pa man 
ang mga pulitiko sa isla na 
bawal magdala ng militar, 
pulis, paramilitar o pribadong 
hukbo sa pangangampanya sa 
rebolusyonaryong teritoryo. 

Kung wala sanang dalang 
armadong pwersa si Sato, 
pwede sanang maganap ang 
isang simpleng dayalogo, ani 
Magarang. Subalit nagmaya- 
bang si Saton at sinabing 
wala namang magagawa ang 
BHB sa dami ng itinambak na 
militar sa prubinsya. 

Si Sato ay tumatakbo sa 
pagka-gubernador ng Occiden- 
tal Mindoro sa ilalim ng Lakas 
Christian-Muslim Democrats ni 
Arroyo. AB 

SA IBAYONG DAGAT KP 
Bakod ng Israel sa teritoryo ng Palestine 


arapalang itinayo ng Israel 
e isang 700-kilometrong 

bakod (na tinagurian ng 
Israel na "security barrier" o 
harang panseguridad) sa loob ng 
teritoryo ng Palestine para tuluyan 
nang kamkamin ang bahagi ng 
Palestine na inokupa ng Israel 
matapos ang gera sa Middle East 
noong 1967 at ang karagdagan 
pang mga lupaing inokupa ng mga 
setler na Israeli sa West Bank at 
Gaza Strip ng Palestine. 

Binubuo ito ng serye ng mga 
kongkretong pader na umaabot ng 
hanggang ilampung metro ang 
taas, mga trentserang napakalala- 
lim, mga alambreng may alarma at 
dinadaluyan ng matataas na 
boltahe ng kuryente, at mga 
gwardyadong poste at toreng 
masinsin na nakalatag. 

Binabakuran ng pader ang 
marami sa pinakamatataba at 
pinakapaborableng lupa, pinaka- 
masaganang rekurso ng tubig at 
iba pang likas na yaman at 
pinakamasisiglang sentrong pamili- 
han sa West Bank. Tahasang 
pinagbawalan na ang mga dating 
naninirahan at nagsasaka roong 
Palestino na bumalik pa. Inilalaan 
ngayon ng Israel ang mga lupain 
dito para sa mga Israeli na setler 
na umookupa sa mga 150 kolonya 
nila West Bank at sa Gaza Strip. 
Ang kalakhan ng naiwang bahagi 
para sa mga Palestino ay mahihi- 
rap, tigang at di paborableng lupa 
na kulang-na-kulang sa maiinom 
man lamang na tubig, halos di na 
masaka at walang komersyo. 

Dati nang mistulang malaking 
bilangguan ang buong Palestine. 
Pinasahol pa ito ng pader dahil 
pisikal nitong ikinukulong ang 
mahigit 2.5 milyong Palestino. 

Itinayo rin ng Israel sa 
42% ng West Bank na 
natira sa mga Palestino 
ang 16 na magkakahiwalay 
na enklabo na walang mga 
dugtungan liban sa mga 
bypass channel (lihis na 
daan) para lamang sa mga 
Israeli. Nagmistulang maxi- 
mum security prison 
compound na may mara- 
ming isolation cell ang 
lugar. Walang lagusan sa 
pagitan ng mga enklabo 
para sa mga Palestino. 
Kaialngan ng upisyal na 
permiso at mahigpit na 
pagrekisa sa mga check- 
point bago makaraan sa 
mga tawiran. 

Sinasagkaan at wina- 
wasak ng pader ang 
kabuhayan, buhay pampu- 
litika at ugnayang-sosyal 
ng mahigit 400,000 Pales- 
tino roon na pinagkakaitan 
ng kanilang mga kalayaan at 
karapatang-tao. 

Ang pader ay lamang sa mara- 
ming anyo ng matitinding 
paghihigpit at mararahas na pag- 
aatake ng gubyernong Israel sa 
mga Palestino. 

Ayon sa gubyerno ng Israel, 
kailangang itayo ang "security 
barrier" para proteksyunan ang mga 
Israeli mula sa umano'y mga 
Palestinong "terorista," laluna mula 
sa mga Palestinong suicide bomber. 

Ngunit dulot nito at iba pang 
di-makatarungan at napakalulupit 
na patakarang anti-Palestino ng 
gubyernong Israeli, lalong tumitindi 
ang galit at umiigting ang laban ng 
mamamayang Palestino sa gubyerno 
ng Israel. Hindi napahihina, bagkus 
ay lalong lumalakas ang protesta ng 


mga Palestino. 
Ibayong karahasan ang tugon 
ng mga Israeli. Tuluy-tuloy ang mga 


atake, pambobomba, pagpatay, 
pang-aaresto at iba. pang 
pagmamalupit ng mga sandatahang 
pwersang Israeli sa mga Palestino. 
Ang mga nagpoprotestang Palestino 
na pumipigil sa pagbubuldoser ng 
kanilang lupa sa West Bank para 
malatagan ng "security barrier" 
nitong Pebrero 26 ay pinagbabaril 
ng mga sundalong Israeli. Dalawa 
ang mamatay at mahigit 12 
Palestino ang lubhang nasugatan. 
Sa kabilang banda, lumalawak 
ang suporta at simpatya ng 
mamamayan ng daigdig para sa 
pakikibaka ng mga Palestino. Pina- 
kamalakas ang pagtutol sa pang- 
aapi sa mga Palestino ng mga rebo- 

KP SA IBAYONG DAGAT 


N BALITA | 


lusyonaryo, anti-imperyalista at 
organisasyon, gayundin ng mga 
organisasyong Arabo at Islamiko. 

Kunwa'y may reserbasyon ang US sa pagsaklaw ng 
"security barrier" sa West Bank. Ang totoo, ang 
imperyalistang US ay palaging nasa likod at katuwang 
ng Israel sa pang-aapi at pag-aastang maton sa 
Palestine at iba pang bayan sa Middle East. Kalakhan 
ng ginagastos ng Israel sa 52.5 milyon kada milya ng 
"security barrier" ay galing sa $9 bilyong bagong ayuda 
ng US sa Israel. 

Dahil dito, lalong nahihiwalay ang Israel at US sa 
daigdig. Noong Oktubre 21, 2003 pa lang ay pinanukala 
ng European Union at inaprubahan ng malaking 
mayorya sa UN General Assembly ang resolusyon na 
pumipigil sa pagdaragdag ng "security barrier" at 
nagpapabuwag sa mga naitayo nang bahagi. Maliban sa 
US at Israel, ang tanging di sumang-ayon ay dalawang 
maliliit na neokolonya ng US sa Asia-Pacific, ang 
Micronesia at Marshall Islands. May nakasalang na ring 
gayong resolusyon sa Security Council mula pa noong 
Oktubre 14 pero hinaharang ito ng US sa pamamagitan 
ng veto. 

Noong Pebrero 23, nagsampa ng kaso ang UN sa 
International Court of Justice (ICJ) laban sa "security 
barrier" batay sa resolusyon na inayunan ng 90 
myembrong bansa at ng Palestinian Authority (PA) 
bilang observer. Bukod sa mga pagtutol na ihinain ng 
UN at ng PA, naghain din ng kani-kanilang pagtutol 
ang 44 bansa, ang Organization of Islamic Conference 
at ang Arab League. Ang pagdining ay tinutulan at 
binoboykot ng Israel, US, Australia at lima pang maliliit 
na neokolonya ng US. 

Maging ang gubyerno ng United Kingdom na 
kadalasang sumusuporta sa iba't ibang patakaran at 
aksyon ng US sa Middle East ay hati sa usapin ng 
"security barrier." Ayon kay Jack Straw, Foreign Affairs 
Secretary ng UK, iligal ang "security barrier." 
Kinundena rin ito ng investigative commission na binuo 
ng parlamento ng UK para pag-aralan ang usaping ito 
at nagsabing ito'y "sadyang estratehiya ng Israel para 
paluhurin ang mamamayang Palestino." 

Marami ring mamamayang Israeli ang tumututol sa 
"security barrier" at kumukwestyon sa katarungan at 
ligalidad ng pagtatayo nito. Nitong Pebrero 29, 
naglabas ng restraining order (pansamantalang 
pagpigil) ang Korte Suprema ng Israel nang magsampa 
rito ng kaso ang Popular Committee Against the Wall, 
na kinabibilangan ng mga Israeli at Palestino na tutol 
sa "security barrier." ABI 


progresibong 
bayan at 

Sektor 
ng transportasyon, 
di natinag sa banta 
ni Arroyo 


MAHIGIT 500,000 drayber sa 24 
prubinsya at lunsod ang 
naglunsad ng "Tigil-Pasada" sa 
buong bansa nitong Marso 1-2 sa pamumuno ng 
PISTON-KMU at STOP (Samahan ng mga Tsuper at 
Operator ng Pilipinas). Pinaralisa nito ang 80-99% 
ng mga ruta ng transportasyon sa Central Luzon 
(Bataan, Zambales, Pampanga, Tarlac, Nueva Ecija, 
Bulacan at Pangasinan), Southern Tagalog 
(Laguna, Cavite, Batangas at Lucena City), Bicol 
(Legazpi City, Naga City at iba pang lugar sa 
Camarines Sur), Visayas (Cebu City, Bacolod City at 
iba pang lugar sa Negros Occidental), Mindanao 
(mga syudad ng Davao, Cagayan de Oro at 
Cotabato) at Metro Manila (San Juan, Marikina, 
Pasig, Baclaran, Valenzuela City at Alabang). 

Naglunsad naman ng mga suportang kilos 
protesta sa iba't ibang "strike centers" ng mga 
nagwewelgang drayber ang Bagong Alyansang 
Makabayan (BAYAN), Bayan Muna, Anak Pawis, 
Gabriela Women's Party, Migrante at Anak ng 
Bayan. 

Iginigiit ng mga drayber ang P1.50 dagdag sa 
pasahe at pag-atras sa presyo ng langis. Bunga ng 
kanilang pagkilos, napilitang magbigay ng pisong 
diskwento nitong Marso 5 ang Petron, Shell at 
Caltex kada litro ng krudo sa mga istasyon ng 
gasolina sa Metro Manila at mga prubinsya. 

Nakukulangan ang mga tsuper sa napakaliit at 
temproraryo lamang na diskwentong napiga mula 
sa mga kumpanya ng langis sa presyo ng krudo. 

Mula nang ipatupad ang deregulasyon sa 
presyo ng langis noong Abril 1996 hanggang 
nitong umpisa ng 2004, nagkaroon ng 58 ulit na 
pagtataas sa presyo ng langis na nagresulta sa 
224%% abereyds na pagtaas ng presyo ng mga 
produktong petrolyo. Samantala, ipinako ng 
gubyerno ang pasahe, kaya't solong binabalikat ng 
mga tsuper ang pagtaas sa presyo ng krudong 
konsumo nila at tuluy-tuloy na lumiit ang kanilang 
kita. 

Ayon sa IBON Databank, ang gastos kada araw 
para sa isang karaniwang pamilya sa Metro Manila 
ay mahigit P560 samantalang kumikita lamang ang 
isang tsuper ng P160 sa bawat 12 oras na pasada. 

Mulatin, organisahin at pakilusin 
ang kababaihan para sa rebolusyon! 


i matatawaran ang halaga 
D» tungkulin ng Partido at 
buong rebolusyonaryong ki- 


lusan na pukawin, organisahin at 
pakilusin ang milyun-milyong ka- 


babaihan mula sa masang 
anakpawis, petiburgesya at iba 
pang demokratikong uri sa 


lipunang Pilipino. 

Higit na lumalakas ang Partido 
sa pamamagitan ng pagpapalaki 
ng bilang ng kababaihang kasapi 
at namumuno sa Partido. Ang 
kanilang papalaking papel sa loob 
ng Partido, hukbong bayan at mga 
rebolusyonaryong organisasyong 
masa ay nagsisilbing inspirasyon 
sa iba pang kababaihan, gayundin 


Mga tampok 
sa isyung ito... 


Mga Pulang mandirig- 
mang kababaihan 


sa kalalakihan sa pangkalahatan. 

Malaking kawalan sa Partido at 
rebolusyong Pilipino kung hindi 
matamang bibigyang-pansin ang 
maramihang paghihikayat ng ma- 
sang kababaihahan sa rebolusyon 
at ang kanilang tuluy-tuloy na 
pag-unlad bilang mga rebolusyo- 
naryo. 

Obhetibong interes ng kababa- 
ihan mula sa mga pinagsasaman- 
talahan at inaaping uri at sektor 
ang pagrerebolusyon. Sa rebolu- 


ng BHB 


PAHINA 6 


Mga sundalo, nabihag 


PAHINA 11 


syonaryong paraan lamang mapu- 
puksa ang mga ugat ng dinaranas 
nilang pagsasamantala at pang- 
aapi. Tanging sa rebolusyonaryong 
pagbabago ng mga panlipunang 
kundisyon mabubunot ang 
magaganit na pang-ekonomya, 
pampulitika, pang-ideolohiya at 
sosyo-kultural na ugat ng 
pangkasarian at makauring pang- 
aapi sa masang kababaihan. 
Ngunit hindi ito mangyayari 
kung hindi kikilos mismo ang 
kababaihan. Isang susing usapin 
sa pagpapalaya sa sambayanan 


“Security wall” ng 
Israel 
PAHINA 13 


